open-index/open-wikipedia-markdown huggingface dataset:
Argumentum ad baculum

**Argumentum ad baculum** (), takođe poznata i kao **pozivanje na silu**, je logička greška koja nastaje kada se sila, prinuda, ili pretnja silom koristi kao sredstvo ubeđivanja u raspravi. Do ove greške dolazi kada jedan od učesnika u raspravi zapreti drugom učesniku silom ukoliko ovaj ne prihvati njegove stavove.

## Kao logički argument

Pogrešan logički argument koji se bazira na *argumentum ad baculum*-u obično ima sledeću formu:
:ako x ne prihvati da P, onda Q.
:Q je pretnja ili napad na  x.
:Stoga, **P je tačno**.

Ova forma argumenta predstavlja logičku grešku, jer napad Q ne mora obavezno da otkriva ništa o istinitosnoj vrednosti premise P. Ovu grešku su još u Srednjem veku identifikovali mnogi filozofi. Ovo je poseban slučaj logičke greške *[[argumentum ad consequentiam]]*.

### Primer
* "*[[Biblija]] je istinita: ako je odbacim, biću kažnjen.*"
: (Fizičko nasilje ili socijalne i ekonomske sankcije su često bile primenjivane prema religioznim ili političkim disidentima Primer je spaljivanje Đordana Bruna na lomači.)

## Kao ne-logički argument

Sličan ali ne-logički argument može imati otrilike sledeću formu: 
:Ako x ne prihvati P, onda Q.
:Q je pretnja ili napad na x.
:Stoga, **x treba da prihvati P da bi izbegao Q**.

Ovo nije logički argument u tehničkom smislu, jer zaključak koristi ne-logičke ili kvazi-logičke izraze kao što su "*treba*" i ne odgovara na pitanje da li je P istinito. Umesto toga, ovo je sugestija da će neko steći korist ako veruje u P, ili kaže da veruje u P, *čak iako je P logički netačno*. Pitanje da li je ovakav predlog (da x treba da prihvati P) prihvatljiv izlazi iz okvira koje proučava logika, i uključuje subjektivna pitanja praktičnosti ili etike, posebno ako je P moralni stav, kao što je "*R je etično*". Neki pragmatisti tvrde da se veliki broj ljudskih ubeđenja zasniva na ovim tipovima argumenata.

### Primeri
* "*Podržavam rat: Da ne podržavam, bio bih proteran iz zajednice.*"
: (Mnogim mladim ljudima u SAD koji su se protivili ratu u Vijetnamu je rečeno da *ne bi trebalo* da se drže ovih stavova, jer bi mogli da se suoče sa diskriminacijom od strane potencijalnih poslodavaca. Ovaj argument daje dobre razloge da se ovo mišljenje zadrži za sebe, ali ne daje argumentaciju da je antiratni stav pogrešan.)

*Postoji čuveni primer u naučno-fantastičnom filmu *[[Ratovi zvezda epizoda IV: Nova nada]]*, kada R2-D2 pobeđuje u partiji holografskog šaha protiv Čubake, i Čubaka se buni:

: *[[C-3PO]]: Načinio je ispravan potez. Vrištanje ti neće pomoći.*

: *[[Han Solo]]: (upada) Pusti ga. Nije mudro uznemiravati Vukija.*

: *C-3PO: Ali gospodine, niko se ne brine da ne uznemiri droida.*

: *Han Solo: To je zbog toga što droidi nemaju običaj da čupaju ljudima ruke kad izgube. Vukiji su poznati po tome.*

: *C-3PO: Razumem vašu poentu, gospodine. Predlažem novu strategiju, R2. Pusti Vukija da pobedi.*

## Povezano
* Poziv na posledice
* Poziv na emocije
* Logička greška
* Konformizam
Paloci

**Paloci** − () su etnička grupa Mađara koja je prvobitno, po naseljavanju u Panonsku niziju živela u severnim delovima Mađarske, u oblasti Felfeld ().

## Geografija
Zemlja Paloca se prostirala od Matre (), planinskog venca na severu Mađarske, i Buka (), okolina gradova Hont (), Nograd (), Heveš (), Boršod () i Gemer () pa na jugu do grada Mako () na jugoistoku Mađarske, otprilike pedesetak naselja je u pitanju. Najveći gradovi gde žive Paloci su:

* Ipoljšag − ()
* Rimasombat − ()
* Tornalja − ()
* Filek − ()
* Eger − ()
* Miškolc − ()
* Đenđeš − ()

## Historija
Paloci se prvi put spominju u ruskim hronikama iz 9. veka, i to kao *Paloc − [[Kumani|Kuni]]* koji su ostali u okolini Kijeva prilikom mađarskog naseljavanja karpatskog basena. U toku 11. i 12. veka u mađarskim dokumentima se spominju *Kuni* koje su Rusi nazivali *Poloveci*. Takođe je nešto Paloca živelo i na teritoriji današnje Moldavije, ali su se vremenom preselili na današnja staništa.

Paloci se prvi put zvanično spominju 1683. godine. Glavni razlog tome je što se nikad nisu priznavali ili opredeljivali kao posebna grupa već su se utopili u mađarsku većinu. Brojnost Paloca je približno oko 500.000, velika većina se danas smatra etničkim Mađarima.

### Barke
Za Barke () se pretpostavlja da su jedini sačuvani originalni ostatak Paloca koji su došli u Panonsku niziju u 9. veku. Oni, iako ih je mali broj, još čuvaju svoju tradiciju. Žive u okolini Ozda () i Rima−Hangonj () i Hodoš () potoka u Mađarskoj. Njihovo ime se prvi put pominje 1833. godine u ovom obliku. Barke su katoličke veroispovesti.

## Kultura i običaji

Paloci su podeljeni u dve grupe, istočne i zapadne i ta podela se ogleda u različitoj narodnoj nošnji, običajima i narodnim igrama. Razlog ove podele je jak uticaj slovačke kulture na zapadne Paloce, naročito tokom 17. i 18. veka.

Što se jezika tiče Paloci su podeljeni u sedam različitih grupa; imaju sedam različitih govornih karakteristika.

Glavni izvor prihoda im je bilo pravljenje meda (pčelarstvo), rakije (*[[Mađarski jezik|mađ]]*: *pálinka*) i pekmeza. Od stoke su imali poludivlje životinje, koje su držali na slobodnoj ispaši i čak su i u prvoj polovini 20. veka koristili volove za vuču i obradu zemljišta.

U uzgoju kultivisanih biljaka, žitarica i voća, Paloci su uvek puno pažnje posvećivali tradiciji i samo su u tačno određenim danima obrađivali (sadili, brali, sekli, žnjeli) zemlju.

Veliki uticaj na Paloce je imala njihova predhrišćanska vera i tradicija (donesena iz azijskih stepa), koja je bila puna duhova, veštica, vampira i koju su prilagodili savremenoj hrišćanskoj religiji.

## Povezano
* Sekelji
* Oseti
* Alani
* Hajdu (Mađari)
* Mađari
* Kumani
* Jasi
## Reference

## Publikacije
* Mađarski leksikon-palócok
* Dallos István (író) 1935: A nyitravidéki palócok. In: Nyitrai írók könyve. Nitra, 151 nn.
* Györffy György, 1968: A palócok eredete, a palóc etnikum kialakulása. In: A magyarság keleti elemei.

## Vanjske veze

* A Palócok  – Nograd.net
* Palócok – Sulinet.hu
* Genetika Paloca
Učetvorenje pojmova

**Učetvorenje pojmova** () je logička greška koja se javlja kada kategorički silogizam ima četiri terma.

*1. *Jezik je čulo ukusa.*
2. *Prva odlika naroda je jezik.*
3. *Prva odlika naroda je čulo ukusa.''

Ovaj silogizam je pogrešan, nije valjan jer u njemu imamo dva srednja pojma, a ne jedan kako traži pravilo. Ista reč „jezik“ označava jedan pojam u većoj, a drugi u manjoj premisi. Otuda umesto tri imamo četiri pojma u silogizmu i zato je on nepravilan, a konkluzija neistinita. U osnovi ove logičke greške leži jezička pojava ekvivokacije, odnosno homonimije.
Non sequitur

**Ne sledi** () je česta logička greška koja ima karakter sofizma, ali može biti i paralogička greška. Ona se sastoji u tome da se u nekom razmišljanju i tvrđenju učini logički (misaono) neutemeljen skok od premise ka zaključku, skok misli koji nije opravdan premisom, a koji nije neposredno jasan kao takav. Prostije kazano – zaključak ne sledi iz premise odnosno ne postoji nužna veza između premise i zaključka.

Primer:
Ako naš neprijatelj ne želi da učini ovaj ustupak onda je to dokaz da on ne želi mir. *Non sequitur*.
Imam pravo na svoje mišljenje

**Imam pravo na svoje mišljenje**, ili **svako ima pravo na svoje mišljenje**, je izjava koja se često pojavljuje u retorici ili raspravi, debati. Kada se pozivanje na pravo na mišljenje koristi kao odbrana argumenta, tada ova izjava predstavlja neformalnu logičku grešku tipa Crvena haringa. Da li neko ima pravo na bilo šta je potpuno irelevantno za to da li je njegova konkretna tvrdnja istinita ili nije. Pozivanje na postojanje prava na mišljenje je automatski neuspeh da se odbrani izneseni argument, stav ili tvrdnja. Zbog toga se može smatrati vrstom predaje ili nesvesnog priznanja da je sagovornik u pravu.

Takva izjava međutim, može takođe biti pozivanje na sopstvenu slobodu, ili odbijanje da se uopšte učestvuje u diskusiji baziranoj na logici.

## Povezano
* Zahteva pitanje

## Reference

## Literatura
* 
* 
*
Post hoc ergo propter hoc

***Post hoc ergo propter hoc*** (post hok ergo propter hok) je logička greška oblika: *Dogodilo se A, zatim se dogodilo B. Dakle, B se dogodilo zbog A*.

## Posle toga, dakle zbog toga

Induktivna generalizacija može biti pravilno izvedena, ali pogrešno tumačena. Neko ko bi tvrdio da iza dana uvek sledi noć ne bi grešio, ali ako bi neko na osnovu toga tvrdio da je dan uzrok noći učinio bi logičku grešku Post hoc, ergo propter hoc.

Ova greška se sastoji u tome da se stalan sled ove pojave uzima kao siguran dokaz uzročne veze među njima, što ne mora biti. Ova greška stoji u osnovi mnogih predrasuda i praznovera.

## Reference

## Literatura
* 
*
Ad hominem

**Ad hominem** (latinski  "prema čovjeku" ili "prema osobi"), je skraćenica za ***argumentum ad hominem*** i pokušaj je negiranja istinosti neke tvrdnje ukazivanjem na negativne karakteristike ili vjerovanja osobe koja je iznjela tu tvrdnju kao takvu. *Ad hominem* rasuđivanje obično se objašnjava kao logička zabluda.

## Vrste

### Pogrdan
U pogrdnom smislu *ad hominem* se ponekad rabi da bi se iskazalo mišljenje o nekom umjetničkom, glazbenom ili akademskom djelu koje se temelji na ponašanju ili nekonvencijalnom političkom uvjerenju samog umjetnika, književnika ili ukusu neke poznate osobe koja je voljela određeno djelo.

**Primjeri:**

* Jimi Hendrix je bio narkoman, njegova glazba zbog toga ne valja.
* Tin Ujević je bio alkoholičar, zbog toga su njegova djela teška za čitati ili su nerazumna.
* "Što Marija zna kako se popravlja automobil? Ona je žensko." (primjer *ad feminam*)
* "Jozo nema pravo kritizirati kako se vodi ekonomija. On je nezaposlen."
* "Vaše mišljenje o modi nije ispravno, jer ne možete priuštiti nove cipele"

## Vrela
Poziv na inat

**Poziv na inat** (takođe *argumentum ad odium*) je logička greška u kojoj neko pokušava da pridobije nekoga za određeni predlog, koristeći se osećanjima gorčine, inata ili zluradosti kod druge strane:
* „Ako glasaš za moj predlog umesto za predlog osobe XYZ, konačno ćeš mu se osvetiti što ti je pregazio psa!"
* „Bil Gejts je bio zao prema tebi u školi. Stoga ne treba nikada da kupuješ Majkrosoftove proizvode."
Inat često može da vodi u nelogične ekstreme, i rezultuje vrlo lošim odlukama.
Integraza

**Retrovirusna integraze** (IN) enzim je koji proizvode retrovirusi (poput HIVa), koji omogućavaju da se njihov genetički materijal integriše u DNK inficirane ćelije. Retrovirusni IN enzimi se razlikuju od fagnih integraza, poput λ fagne integraze (Int).

IN je ključna komponenta retrovirusnog preintegracionog kompleksa (PIC).

## Strukture
Svi retrovirusni IN proteini sadrže tri kanonička domena, povezana fleksibilnim sponama: 
* N-terminusni HH-CC zink-vezujući domen (tri-heliksni svežanj je stabilizovan koordinacijom Zn(II) katjona)
* katalotičko sržni domen (RNazaH savijanje)
* C-terminusni DNK-vezujući domen (SH3 motiv)

Kristalne i NMR strukture individualnih domena i 2-domenski konstrakti integraza iz HIV-1, HIV-2, SIV, i Rous Sarcoma Virusa (RSV) su poznati. Prva struktura je određena 1994.

Biohemijski i strukturni podaci sugerišu da retrovirusne integraze deluju kao tetrameri (dimeri dimera). Sva tri domena su važna za multimerizaciju i vezivanje viralne DNK. Tokom ranih 2010, rešene su kristalne strukture IN iz prototipnog PFV virusa sklopljene na viralnim DNK krajevima.

## Povezano
* Rekombinazna tehnologija specifična za mesto

## Reference

## Vanjske veze
*
Entimem

**Entimem** je pojam koji se koristi u retorici. To je silogizam (trodelni deduktivni logički argument) sa neizrečenom pretpostavkom koja mora biti tačna kako bi premise vodile do zaključka. U entimemu, deo argumenta nedostaje jer se podrazumeva.

## Tri dela entimema

Sledeći citat je primer entimema.

"Ne postoji zakon protiv komponovanja muzike kad neko uopšte nema ideja. Muzika Vagnera je, stoga, savršeno legalna." –Mark Tven.

Tri dela:

:Ne postoji zakon protiv komponovanja muzike kad neko uopšte nema ideja. (premisa)
:Muzika Vagnera je, stoga, savršeno legalna. (zaključak)
:Vagner nema ideja. (implicitna premisa)

## Još primera

**Primer:** Sokrat je smrtan jer je čovek.

Potpuni silogizam bi glasio:

:Svi ljudi su smrtni. (velika premisa - pretpostavljena)
:Sokrat je čovek. (mala premisa - izrečena)
:Stoga, Sokrat je smrtan. (zaključak - izrečen)

Entimem sam po sebi ne predstavlja logičku grešku, ali skrivene premise su često efektivan način da se zamagli sumnjiva ili pogrešna premisa u rezonovanju. Obično se greške pretpostavljanja privlače entimemima.

## Entimem i humor
Entimem može biti humoristična tehnika kada je skrivena premisa nešta iznenađujuće usled konteksta, uvredljivosti, ili apsurdnosti.

### Primeri
: „Senatore, služio sam sa Džekom Kenedijem. Poznavao sam Džeka Kenedija. Džek Kenedi mi je bio prijatelj. Senatore, vi niste Džek Kenedi." –Lojd Bentsen Denu Kvajlu, 1988. (Skrivene premise bi mogle biti, Džek Kenedi je bio veliki čovek, a vi niste veliki čovek.)

: „Ne poznajem, niti sam ikada sreo svog kandidata; i zbog tog razloga sam skloniji da pričam dobro o njemu od svih ostalih." –Vil Rodžers. (Skrivena premisa je da kad jednom neko upozna kandidata, tada neće imati toliko pozitivnog da priča o njemu.)

## Upotreba u marketingu

U reklamnim kampanjama firme često ne prave eksplicitnu vezu između slika koje prikazuju i proizvoda koje žele da prodaju. Ne postoji logička veza između lepe žene koja leži na haubi crvenog sportskog automobila i vrednosti samog automobila, ali firma koja proizvodi automobile implicira premisu da veza postoji. Ako bi u reklami stajalo, „Kupi ovaj automobil, i imaćeš više seksualnog zadovoljenja“ ovu premisu bi bilo lakše odbaciti.

Još jedan primer je taj što reklameri često prikazuju slike ljudi koji uživaju u njihovom proizvodu. Oni ne kažu da bi gledalac trebalo da kupi proizvod ili uslugu koja donosi ljudima takvo zadovoljstvo; ovo je implicitna velika premisa.

## Napomene

Entimemi se obično koriste iz dva razloga:

* Implicitna premisa je očigledna.
* Implicitna premisa je sumnjiva.

Primer drugog razloga bi mogao biti, „Naravno da je glup - čovek je." Implicitna premisa je „Svi ljudi su glupi," a ona se može lako opovrgnuti dokaivanjem da bar jedan čovek nije „glup“, pa je premisa izostavljena u nadi da slušalac neće razumeti šta je implicirano. U svakodnevnoj upotrebi, implicirana premisa je obično manje očigledna.

## Vanjske veze
* Ekstenzivna bibliografija entimema u naučnoj literaturi
Argumentum ad Google

**Argumentum ad Google** je tehnika u raspravi koja se oslanja na obilje Internet materijala koji potvrđuje određenu tvrdnju. Ime je dobio po najpopularnijem pretraživaču - Guglu.

Logička greška je u tome što je namera da se pobedi u raspravi snagom dokaza, međutim, predstavljeni dokazi ne podržavaju uvek određene argumente, već samo imaju odgovarajuće ključne reči u sebi. Na sličan način se može koristiti i u negativnom smislu, ako je pretraga koncipirana tako da Gugl ne pronađe nijedan pogodak.

Ovo je poseban slučaj logičke greške *[[Argumentum ad populum]]*.

## Primeri
**Pogledaj ovih 124.000 linkova, svi oni podržavaju moju tezu.*
**Pretraga na Guglu pronalazi na hiljade pogodaka u vezi sa [[Šerlok Holms|Šerlokom Holmsom]], jasno je da on mora da je postojao.*
**Zašto se ništa ne pojavljuje u prostoj Gugl pretrazi ako je to istina?*

## Povezano
*Argumentum ad populum
*Poziv na autoritet
Univerzitet u Džordžiji

**Univerzitet u Džordžiji** (; ) je javni istraživački univerzitet američke savezne države Džordžije osnovan 1785. godine. 2014. univerzitet je rangiran na 20. mjesto po ukupnim prosječnim karakteristikama među svim javnim univerzitetima u SAD, a redovito se nalazi i na listama 100 najboljih univerziteta na svijetu. Univerzitet u Džordžiji prvi je univerzitet koji je osnovala jedna savezna država, i jedan je od tri najstarija javna univerziteta u Sjedinjenim Državama. Na univerzitetu se provodi 140 različitih studijskih programa u širokom rasponu akademskih disciplina, a u njegovih 13 biblioteka na kampusima nalazi se 4.7 miliona knjiga što ovu kolekciju čini jednom od najvećih u SAD-u.

Univerzitet je podijeljen u osamnaest škola i koledža. Od ukupno tri kampusa najveći je onaj u gradu Athens. Univerzitet posjeduje i tri međunarodna rezidencijalna i istraživačka centra: prvi na Univerzitetu Oxford u Oxfordu u Engleskoj, drugi u Cortoni u Italiji i treći u Monteverdeu u Kostariki.

## Historija
Namjera o osnivanju univerziteta donesena je 27. januara 1785. godine kada je Skupština Džordžije dodijelila 40,000 hektara za budući univerzitet. Prva predavanja na novoosnovanom Franklin Koledžu (kako se tada univerzitet zvao) su započela 1801. godine.

## Galerija

Image:JO Atlanta 1996 - Drapeau.jpg|Olimpijske igre 1996. organizirane su uz snažnu potporu univerziteta
Image:Old College - North Campus.jpg| Statua osnivača univerziteta, Abrahama Baldwina
Image:Uga VI.jpg|Uga VI bio je maskota univerziteta između 1999. i 2008.
Image:State Botanical Garden of Georgia 001.jpg|Univerzitetski botanički vrt
Image:UGAChapel (1).jpg|Univerzitetska kapela


## Povezano
*Visoko obrazovanje u Sjedinjenim Američkim Državama
*Akreditacija institucija za visoko obrazovanje u SAD-u

## Izvori

## Vanjske veze
* www.uga.edu
Lidar

**Lidar** (akronim od : svjetlosno zamjećivanje i klasifikacija) je optički mjerni instrument koji odašilje laserske zrake koje se odbijaju od vrlo sitnih čestica raspršenih u Zemljinoj atmosferi (aerosola, oblačnih kapljica i drugo) i potom registriraju u optičkom prijamniku (obično teleskopu). Ima široku primjenu u mjernim instrumentima za mjerenje podnice i unutarnje strukture oblaka, otkrivanje turbulencije u bezoblačnome zraku, u istraživanju mikrofizike oblaka te onečišćenja zraka. Dopplerovski lidar mjeri brzinu čestica oblaka ili aerosola. Drugi naziv za lidar je **optički radar** () i **laserski radar**. 

## Primjena

### Prostorno lasersko skeniranje
Opisivanje trodimenzionalnih svojstava stvarnih objekata u našem okruženju i njihova pohrana u digitalnom obliku su postali stvarnost u mnogim područjima ljudske djelatnosti i to je postalo područje primjene fotogrametrije. Posljednjih dvadesetak godina se sve više koristi tehnologija prostornog laserskog skeniranja, a osnovni mjerni instrument je lidar. Radi velike učestalosti mjerenja i do 200 kHz, u kratkom je vremenu moguće detaljno izmjeriti oblik površine terena i objekata na njoj. Lidar je u tom slučaju potpuno automatiziran, aktivan, optičko - mehanički postupak prikupljanja prostornih podataka dostupnih sa stvarnih snimališta. Tehnologija prostornog laserskog skeniranja se dijeli na:
* lasersko skeniranje iz zraka (; ALS) i
* lasersko skeniranje sa zemlje (; TLS).
Ali lidar se ne koristi samo za prostorno skeniranje, već i za praćenje fizikalnih procesa u atmosferi jer omogućuje vrlo precizno mjerenje brzine, smjera kretanja i gustoću čestica u atmosferi. Ova se tehnologija obilježava kraticom DIAL (). Područje koje je predmet izmjere se nadlijeće avionom koji s donje strane nosi lidar. Udaljenost od davača (senzora) do mjerene točke određuje se na osnovu mjerenja vremena koje je potrebno da laserski signal stigne do objekta i odbije se natrag.

### Mjerenje udaljenosti do Mjeseca
Prosječna je udaljenost Zemlje od Mjeseca 384.401 kilometara, što je najprije bilo točno izmjereno metodom dnevne paralakse, zatim radarom i lidarom. Metodama nebeske mehanike obrađuje se Mjesečevo gibanje u složenom gravitacijskom polju Sunca, Zemlje i planeta. Za razdoblje od 1750. do 2125. izračunano je da je Mjesec najbliže Zemlji, 356.375 km, bio 4. 1. 1912., a da će najdalje od Zemlje, 406.720 km, biti 3. 2. 2125. godine. Mjerenjem udaljenosti laserom (lidarom), zraka kojega se odbija od zrcala što su ga na Mjesecu postavili astronauti Apolla 11, ustanovljeno je da se Mjesec prosječno godišnje udaljava od Zemlje 3,8 cm. Na temelju toga opažanja postavljena je hipoteza da je Mjesec nastao sudarom Zemlje s planetoidom veličine Marsa prije više milijardi godina, te da će se, iako gravitacijski vezan za Zemlju, i dalje udaljavati. Takav postanak Mjeseca može objasniti sličnost njegova geološkog sastava sa sastavom Zemlje.

## Izvori
Ardah

**Ardah** (arapski: العرضة / ALA-LC: al-'arḍah) je vrsta narodnog plesa, kojeg izvode beduini iz plemena Najd. 

Tradicionalno se pleše prije odlaska u rat. Izvorno je  ardah vezan pleme Shammr. Danas se izvodi na proslavama ili kulturnim događanjima, kao što je festival Jenadriyah. Ples izvode muškarci koji nose mačeve ili štapove, popraćeni bubnjevima i izgovorenim stihovima pjesama.
Klasa II PI 3-kinaza

**Klasa II PI 3-kinaza** su podgrupe familije enzima, fosfoinozitid 3-kinaza koji imaju istovetnu strukturu proteinskog domena, supstratnu specifičnost i metod aktivacije.

Klase II PI 3 kinaza je najskorije identifikovana klasa PI 3-kinaza i malo je trenutno poznato o tim enzimima.

Postoje tri izoforme klase II PI 3-kinaze u ćelijama sisara:
*PI3K-C2α
*PI3K-C2β
*PI3K-C2γ

## Povezano
Fosfoinozitid 3-kinaza

## Reference
*Stein RC( 2001) Prospects for phosphoinositide 3-kinase inhibition as a cancer treatment *Endocr Relat Cancer* **8**:237-248 http://erc.endocrinology-journals.org/cgi/content/abstract/8/3/237
*Foster FM, Traer CJ, Abraham SM, and Fry MJ (2003) The phosphoinositide (PI) 3-kinase family *J Cell Sci* **116**:3037-3040.http://jcs.biologists.org/cgi/content/full/116/15/3037
*Vanhaesebroeck B, Waterfield MD.(1999) Signaling by distinct classes of phosphoinositide 3-kinases. *Exp Cell Res.* **253**(1):239-54.http://www.ludwig.ucl.ac.uk/cellsig_pdf/VanhaesebroeckB1999c.pdf
Operacija Čečevica

**Operacija Čečevica** (na ruskom doslovno: "Operacija Leća"; *Чечевица*), u Čečeniji također poznat kao **Aardax** (fonetski:Ardah; na čečenskom "Egzodus") je bila prisilna deportacija domicilnih naroda, pretežno Vajnaha (Čečeni i Inguši) sa područja Sjevernog Kavkaza, koje je početkom 1944. godine, tokom Drugog svjetskog rata sprovela sovjetska vlada pod vodstvom Staljina, a prilikom kojih je ukinuta dotadašnja Čečensko-Inguška Autonomna Sovjetska Socijalistička Republika.

Povod za deportaciju je bio antisovjetski ustanak, odnosno navodna kolaboracija dijela lokalnog stanovništva sa njemačkim snagama tokom borbi na Kavkazu 1942. godine. Akciju su sprovele jedinice NKVD koje su 23. februara 1944. cjelokupno stanovništvo pozvale da se okupe u lokalnim partijskim i državnim zgradama, odakle je kamionima i drugim sredstvima odvedeno do najbližih željezničkih stanica; odatle su, često u stočnim vagonima, preveženo do u Centralnu Aziju, pretežno u Kazahstanu i Kirgistanu. Tokom akcije su jedinice NKVD brutalnom silom gušile svaki pokušaj otpora deportaciji, a u slučaju masakra u Hajbahu "likvidirali" dio stanovništva kojeg nije bilo moguće deportirati u unaprijed predviđenom roku. Akcija je službeno završila 9. marta, a pri tome je deportirano 493.000 ljudi; 780 je ubijeno a 2016 uhapšeno zbog "antisovjetske" djelatnosti, a oko 6000 se nastavilo kriti po šumama i nekim nepristupačnim područjima. Broj ljudskih žrtava prilikom same deportacije - uzrokovan što nasiljem, što glađu i bolestima - je teško procijeniti, ali službeni demografski podaci iz Kazahstana i Kirgistana ukazuju da se do 1948. godine broj Čečena i Inguša smanjio za jednu trećinu.

U međuvremenu je područje Čečeno-Ingušetije podijeljeno između novostvorene Groznenske oblasti, te Sjeverne Osetije i Dagestanske ASSR unutar Ruske SFSR, te Gruzijske SSR. U napuštene domove je sovjetska vlast dovela izbjeglice iz oblasti opustošenih ratom, pretežno Ruse, ali i Osete, Lakce, Kumike i Avare. Nakon Staljinove smrti je novi sovjetski vođa Nikita Hruščov dozvolio protjeranim Čečenima i Ingušima da se vrate u domovinu, a 1957. je formalno obnovljena i Čečeno-Inguška ASSR. Njihov povratak je, međutim, izazvao etničke napetosti i sukobe s novopridošlim stanovništvom, koji su se, pak, relativno smirili sredinom 1960-ih, s obzirom da su zahvaljujući visokom natalitetu, povratili većinu. Posljedice operacije "Čečevica" su, međutim, ostavile duboki trag u čečenskoj kulturi, kao i imali važnu ulogu u periodu nakon raspada SSSR, radikaliziravši čečensku politiku u odnosu na Rusiju i potičući stvaranje nezavisne Čečenske Republike Ičkerije. Separatistički predsjednik Džohar Dudajev je početkom 1990-ih ustanovio 23. februar kao čečenski Dan sjećanja, a koji se danas obilježava u čečenskoj dijaspori.

## Povezano
* Sovjetske deportacije
* Inguško-osetski sukob
* Invazija Dagestana

## Reference

## Vanjske veze
* World Chechnya Day.org
Leća (biljka)

**Leća** (lat. *Lens culinaris*) jednogodišnja je biljka iz porodice mahunarki (lat. *Fabaceae*). Porijeklom je s Bliskog istoka. Uzgaja se zbog jestivog sjemena, koje ima oblik leće.

Koristi se za ljudsku prehranu još od razdoblja neolitika, i jedna je od najranijih udomaćenih vrsta. Leća je povrće s najvećim udjelom bjelančevina poslije soje (26%), zato i zauzima vrlo važnu ulogu u prehrani stanovništva nekih dijelova svijeta, naročito u južnoj Aziji.

Postoje razne sorte leće, različite po boji sjemena (smeđa, žuta, crvenkasta, zelena i crna).

Po ovom povrću nazvana su leće u optici, zbog oblika koji podsjeća na sjeme. U mnogim jezicima, riječ za optičku leću ista je ili izvedena iz riječi, koja se koristi za leću kao biljku.

Najveći svjetski proizvođači leće su: Kanada (1 510 200 t (2009.), Indija (950 000 t), Turska (302 181 t), SAD (265 760 t) i Australija (143 000 t).
Leća (razvrstavanje)

**Leća** ili **sočivo** može označavati:

*Leća (optika)
*Leća (oko)
*Leća (biljka)
* Operacija Čečevica, masovna deportacija sjevernokavkaskih naroda od strane Staljinovog režima 1944. 
* Operacija Lentil, britanski zračni napad na japanske ciljeve na Sumatri 1945.
Geofon

**Geofon** je jednostavan uređaj za registraciju nailazaka seizmičkih valova tijekom mjerenja na kopnu. Sastavljen je od inertne mase ovješene o pero pričvršćeno za magnetično kućište fiksno povezano s površinom tla, oko koje su namotani električni vodiči. Gibanje tla, izazvano nailaskom (seizmički val) seizmičkih valova, pokreće inertnu masu s vodičima u kojima se zbog kretanja unutar permanentnog magnetskog polja inducira struja razmjerna (seizmički val) amplitudi nailazećih seizmičkih valova. Registracija seizmičkih podataka na terenu obavlja se unutar posebnih aparatura u koje dolaze inducirane struje iz  geofona.

Seizmički valovi iz podzemlja snimaju se na posebnom rasporedu od 24 ili više grupa geofona ili kanala, prenose do aparature te registriraju na 24 ili više tragova na seizmičkoj snimci ili seizmogramu. Inducirane struje malog intenziteta iz prijamnika odlaze u aparaturu koju čini niza filtara i pojačala te uređaja za digitalizaciju i zapis podataka na magnetske medije. U njoj se ulazni valni oblici prethodno pojačavaju i filtriraju kako bi se uklonile one komponente valnih oblika čija frekvencija pada izvan raspona frekvencija korisnih signala, dok se primjenom posebnih antialiasing filtara uklanjaju frekvencije, koje bi nakon digitalizacije mogle uzrokovati pojavu aliasinga. Nakon toga se tako obrađeni podaci zapisuju u brojčanom ili digitalnom obliku na magnetske vrpce koje služe kao izvorni materijal za dalju obradu.
Komunistički univerzitet radnika Istoka

**Komunistički univerzitet radnika Istoka** (; poznat i pod imenima **Istočni univerzitet** i **Staljinov univerzitet**) osnovala je Kominterna 21. aprila 1921. godine u Moskvi u svrhu školovanja komunističkih kadrova koji su dolazili iz kolonija. Škola je sa radom počela 21. oktobra 1921, a njen ekvivalent je bila Međunarodna lenjinska škola u kojoj su se obrazovali studenti uglavnom iz Evrope i Amerike. Prvi ravnatelj univerziteta bio je Karl Radek, koji je kasnije stradao u čistkama.

Međunarodni univerzitet radnika Istoka je imao svoje ogranke u Bakuu (Azerbejdžan), Irkutsku (Rusija) i Taškentu (Uzbekistan). Glasilo Univerziteta bilo je *Revolucionarni istok*. Univerzitet je zatvoren 1938, a njegovu ulogu su preuzele manje lokalne obrazovne institucije u pojedinim sovjetskim republikama.

Pojedini istaknuti studenti Univerziteta bili su:
* Čang Čing-kuo, predsednik Republike Kine
* Lju Šaoći, predsednik NR Kine
* Deng Sjaoping, vođa NR Kine
* Ho Ši Min, predsednik Severnog Vijetnama
* Salčak Toka, vođa NR Tuve
* Nazim Hikmet, turski pesnik
* Magomet Mamakajev, čečenski pisac
* Halid Bakdaš, istaknuti sirijski komunista
* Hari Hejvud, istaknuti afroamerički član KP SAD
* Manabendra Roj, istaknuti indijski komunista
* Nikolaos Zaharijadis, istaknuti grčki komunista

## Povezano
* Komunistički univerzitet radnika Kine
* Komunistički univerzitet nacionalnih manjina Zapada

## Literatura
* Great Soviet Encyclopedia entry 
* "The Political Tasks of the University of the Peoples of the East" speech by Joseph Stalin (Marxists Internet Archive)
Vajnahi

**Nahski narodi** (Nakh, Veinakh), jedna od dviju glavnih grana nahsko-dagestanskih ili sjeveroistočnih kavkaskih naroda u sjeveroistočnom Kavkazu koju čini zajedno sa dagestanskom skupinom i zajedno sa sjeverozapadnim ili abhasko-adigejskim narodima jedna su od dvije porodice sjevernih kavkaskih naroda. Nahska skupina obuhvaća nekoliko srodnih naroda, to su Čečeni, Inguši, Bacbi ili Baci ili Cova-Tuši, Kisti, Ičkerinci, i možda još neko manje pleme, kao što su bili Galgajevci (Ghalghaaj), ime kojim danas sebe nazivaju Inguši.

## Vanjske veze
* Peoples of the USSR
Hidrofon

**Hidrofon** je uređaj za snimanje nailazaka seizmičkih valova u vodenoj sredini. Sastoji se od piezoelektričnih diskova čije savijanje uzrokuje induciranje napona razmjernog promjeni tlaka na njihovim izvodima uzrokovanog nailaskom seizmičkih valova. 

Kako se u vodenoj sredini šire jedino longitudinalni valovi, seizmički tragovi snimljeni na hidrofonima koji reagiraju na promjene tlaka, osim korisnog signala sadrže jedino smetnje izazvane vibracijama zbog kretanja broda, neravninama na marinskom seizmičkom kabelu, rastezanjem elastičnih dijelova kabela i slično, ali ne i valove površinskih smetnji karakteristične za seizmička snimanja na kopnu.
Gravimetar

**Gravimetar** je instrument koji mjeri silu privlačenja između Zemlje i mase unutar samog instrumenta, a dobiveni podaci se koriste za utvrđivanje regionalnih i lokalnih gravitacijskih anomalija. Gravitacijski metar ima osobitu ulogu u otkrivanju rudnih tijela, ali i većih šupljina kao što su pećine.

Metalne rude mogu izazvati lokalnu pozitivnu anomaliju, dok negativna anomalija ukazuje na deficit mase koja se može pojaviti npr. zbog spilja unutar kore.
Kod regionalnih anomalija utvrđuje se da li je neko područje u izostatskoj ravnoteži (vidi: izostazija) ili je prisutna pozitivna ili negativna anomalija.

Gravitacijski metar se prenosi preko šireg područja (blokova stijena) i ako je na svakom mjestu mjerenja registrirana ista privlačna sila regija je u izostatskoj ravnoteži tj. svaki blok kore ima jednaku masu. 

Kada su mjerenja obavljena na različitim nadmorskim visinama rade se korekcije jer je gravitacijska sila manja na vrhu planina nego na razini mora zbog veće udaljenosti od središta Zemlje.

Područja izvan izostatske ravnoteže pokazuju pozitivnu ili negativnu anomaliju, tj. karakterizira ih kora koja je podjednake debljine. Kod pozitivne anomalije obično se radi o planinskim lancima ispod kojih je, zbog tektonskog dizanja, gušći plašt ima veću debljinu, a samim time planinski lanci veću masu te pokazuju pozitivnu gravitacijsku anomaliju. 

Negativna anomalija je obično prisutna kod oceanskih grebena (hrptova), a najveće su zabilježene kod oceanskih jaraka. U takvim područjima je plašt tanji te je gravitacijska sila slabija.
Žirohorizont

**Žirohorizont** (umjetni ili veštački horizont) je instrument koji pokazuje položaj aviona u odnosu na prirodni horizont, tj. da li je nagnut oko svoje uzdužne ili poprečne osi. Osnovni element mu je žiroskop s tri stupnja slobode kretanja. 

U avione su se prvobitno ugrađivale uzdužne i poprečne libele. Razvojem aviona razvijali su se i instrumenti pred koje su postavljani novi standardi za preciznost i otpornost na vibracije, ubrzanja, promjene temperatura i tlaka. Žiroskopski pokazivači napravili su preokret u njihovom razvoju. Žiroskopsko njihalo, za razliku od običnog njihala, ima vrlo veliki moment inercije (koji se postiže pogodnim rasporedom masa), kao i veliku brzinu rotacije oko glavne osi, što mu osigurava dovoljno dug period osciliranja zbog čega je ono praktično neosjetljivo na sile ubrzanja. To je i glavna osobina primijenjena na žirohorizontima.

Žiroskopi se odlikuju velikom stabilnošću, koja međutim, često nije dovoljna da spriječi naginjanje njihove glavne osi. Stoga se žirohorizonti opremaju specijalnim ispravljačima, čiji je zadatak da stvaraju takve ispravljačke momente koji se suprotstavljaju svakoj tendenciji naginjanja glavne osi. Na avionima koje su predviđene za izvođenje evolucija, žirohorizonti imaju dodatni uređaj za blokiranje žiroskopskog sistema. To je neizbježno jer pri uzdužnom nagibu većem od 60° i poprečnom većem od 90°, dijelovi žiroskopskog sistema udaraju u posebne ograničivače, zbog čega dolazi do nasilnog izbacivanja sistema iz normalnog položaja. Ispravljačima je poslije ovoga potrebno 5 do 10 minuta da ponovno vrate sistem u normalni rad. Blokiranjem žiroskopskog sistema prije izvođenja evolucija ova se pojava može spriječiti.
Klasa I PI 3-kinaza

**Klasa I PI 3-kinaza** su podgrupa familije enzima fosfoinozitid 3-kinaza, koji imaju istovetnu strukturu proteinskog domena, supstratnu specifičnost i metod aktivacije. Klasa I PI 3-kinaza se dalje deli u dve potklase, klasu IA PI 3-kinaza i klasu IB PI 3-kinaza.

## Klasa IA PI 3-kinaza
Klasu IA PI 3-kinaza aktiviraju receptor tirozinske kinaze (RTK).

Postoje tri katalitičke podjedinice koje su klasifikovane kao klasa IA PI 3-kinaza:
*p110α
*p110β
*p110δ
*p110γ

Trenutno je poznato pet regulatornih podjedinica za koje se zna da su vezane za katalitičke podjedinice klase IA PI 3-kinaza:

*p85α i p85β
*p55α i p55γ
*p50α

## Klasa IB PI 3-kinaza
Kinaze klase IB PI 3 aktiviraju G protein spregnuti receptori (GPCR).

Jedina poznata kinaza katalitičke podjedinice klase IB PI 3 je p110γ.

Poznate su dve regulatorne podjedinice za p110γ:
*p101
*p84/ p87PIKAP.

## Povezano
* Fosfoinozitid 3-kinaza
* Inhibitor fosfoinozitid 3-kinaze

## Literatura
*
*
William Henry Waddington

**William Henry Waddington** (Saint-Rémy-sur-Avre, 11. prosinca 1826. – Pariz, 13. siječnja 1894.) je bio francuski diplomat i političar engleskog porijekla koji je tokom 1879. godine bio premijer Francuske. Imenovanje Waddingtona, inače opreznog i bezličnog političara, premijerom označilo je trend u Trećoj Republici u sklopu kojega na vodeća mjesta u državi nisu imenovane snažne ličnosti.

Rođen je 1826. godine u mjestu Saint-Rémy-sur-Avre kao sin bogatog engleskog tvorničara i njegove supruge Francuskinje. Waddington je školovanje započeo u Francuskoj, ali ga je dovršio u Engleskoj, na dva koledža u sklopu Sveučilišta u Cambridgeu. Puno je putovao po istočnom Mediteranu te je pisao o bliskoistočnim i rimskim antikvitetima, što mu je 1865. godine donijelo članstvo u *[[Académie des Inscriptions et Belles-Lettres]]*. U ovom se periodu oženio američkom spisateljicom Mary Alsop King, s kojom je imao sina Francisa Richarda. Dva se puta neuspješno kandidirao za Zastupnički dom prije nego je 1871. izabran kao nezavisni zastupnik. Godine 1876. postaje senator. U svibnju 1873. godine, Waddington je nekoliko dana bio ministar obrazovanja, poziciju koju će ponovo držati od 1876. do 1877. godine. U prosincu 1877. postaje ministar vanjskih poslova te predstavlja Francusku na Berlinskom kongresu 1878. godine.

Izbori u siječnju 1879. godine ojačali su položaj umjerenih republikanaca i prisilili predsjednika Mac Mahona na ostavku. Njegov nasljednik, Jules Grévy, imenovao je Waddingtona premijerom 4. veljače te iste godine, djelomično i zato što se bojao da će imenovanje Léona Gambette, karizmatičnog republikanskog vođe, umanjiti njegov vlastiti ugled. Waddington nije, kako se ispostavilo, pokušao nametnuti dominaciju u vladi. Umjesto toga, on je zadržao poziciju ministra vanjskih poslova te je svoj premijerski utjecaj usmjerio na diplomatsko rješavanje situacija u Egiptu i na Balkanu. S druge strane, kasniji premijer i tadašnji član kabineta, Jules Ferry, uveo je mjere kojima je drastično umanjio utjecaj Katoličke crkve na obrazovanje u Francuskoj. To je izazvalo takav skandal da je Waddington 28. prosinca 1879. godine morao podnijeti ostavku. Iako ga je 1880. godine odbio, godine 1883. Waddington prihvaća mjesto ambasadora u Ujedinjenom Kraljevstvu te, u tom svojstvu, uspješno vodi pregovore oko Egipta 1884. godine. Mjesto u Senatu izgtubio je 1893. godine.

Waddington je umro u Parizu, 13. siječnja 1894. godine od posljedica kronične albuminurije koja se naglo pogoršala. Pokopan je na groblju *[[Père Lachaise]]*.
Rukometna reprezentacija Irana

**Rukometna reprezentacija Irana** () predstavlja Iran na međunarodnim rukometnim natjecanjima, a nalazi se pod ingerencijom Iranskog rukometnog saveza (IRIHF) koji je članom Međunarodne rukometne federacije (IHF) od 1978. godine.

## Natjecanja
### Svjetsko prvenstvo
* 2015.: 21. mjesto

### Azijsko prvenstvo
* 1989.: 8. mjesto
* 1991.: 11. mjesto
* 1993.: 9. mjesto
* 2000.: 5. mjesto
* 2002.: 5. mjesto
* 2004.: 7. mjesto
* 2006.: 4. mjesto
* 2008.: 4. mjesto
* 2010.: 7. mjesto
* 2012.: 5. mjesto
* 2014.:  **3. mjesto**
* 2016.: 5. mjesto
* 2018.: 5. mjesto

### Azijske igre
* 1986.: 5. mjesto
* 1998.: 4. mjesto
* 2006.:  **3. mjesto**
* 2010.:  **2. mjesto**
* 2014.: 4. mjesto

### Zapadnoazijske igre
* 2002.: 4. mjesto
* 2005.:  **2. mjesto**

## Treneri
* ... (...–2006)
*  Jurij Klimov (2006–2008)
*  Jurij Kidjaev (2009–2010)
*  Borut Maček (2010)
*  Ivica Rimanić (2011–2012)
*  Rafael Guijosa (2013–2014)
*  Borut Maček (2014–2015)
*  Irfan Smajlagić (2015–2016)
*  Mohsen Taheri (2016)
*  Alireza Habibi (2017)
*  Borut Maček (2017)
*  Zoran Kastratović (2018–)

## Vanjske veze
* Službena stranica Iranskog rukometnog saveza
Poremećaji svijesti

Svijest je sveukupno psihičko doživljavanje: sveukupno opažanje, mišljenje, osjećanje, htjenje i djelovanje. Poremećaji svijesti mogu biti: kvalitativni, kvantitativni, te poremećaji orijentacije.

*Kvantitativni poremećaji svijesti
**Somnolencija
**Sopor
**Koma
		
*Kvalitativni poremećaji svijesti
**Konfuzno-oneroidno stanje
**Delirantno stanje
**Sumračno stanje
**Somnambulizam
**Fuge
**Hipnotičko stanje
**Automatizmi i automatska ponašanja
		
*Orijentacija i njeni poremećaji
**Orijentacija prema sebi (Autopsihička orijentacija)
**Orijentacija prema drugim osobama (Alopsihička orijentacija)
**Orijentacija u vremenu (Temporalna orijentacija)
**Orijentacija u prostoru (Spacijalna orijentacija)
Somnolencija

**Somnolencija** je najblaži oblik kvantitativnog poremećaja svijesti, kada je bolesnik pospan, nezainteresiran za događaje u okolini. Slabije draži ne izazivaju reakciju kod bolesnika, lako zapada u san nakon prestanka jačih draži, i može se bez teškoća ponovo probuditi. Pažnja je oslabljena, sporo reagira na pitanja, odgovara teško, usporeno sa zakašnjenjem, očni kapci su zatvoreni, lice opušteno, pospano... Često se kaže da je bradipsihičan ističući usporenost pokreta, govora i rasuđivanja. 

Somnolentnost se javlja kod trovanja ugljičnim monoksidom (CO), kod predoziranja ili trovanja sedativima, barbituratima, neurolepticima, izraženog gubitka krvi, ili nakon teških fizičkih napora, dugotrajnih nesanica.
Ćorović

**Ćorović**:
* Vladimir Ćorović. Dr Vladimir Ćorović (27.10. 1885. Mostar, Bosna i Hercegovina – 12.4. 1941. Grčka) je bio srpski istoričar i redovni član Srpske kraljevske akademije.
* Svetozar Ćorović (Mostar, 29. maj 1875 – Mostar, 17. april 1919) je bio bosanskohercegovački pisac srpske nacionalnosti.
Neboder (enigmatika)

**Neboder** u enigmatici je mrežasta zagonetka srodna krnjoj piramidi, s tom razlikom što **neboder** sadrži više riječi istog broja slova (koje su međusobni anagrami). Rekordni neboder objavili su Zlatka Bjelovučić i Antun Košir u "Kvizu" broj 83 (23. IV. 1975).

S T R I N A
N A S R T I
S T R A I N
S I N T R A
S T E A R I N
A R S E N I T
S T A I N E R
I N S E R A T
S T A R I N E
N E R A S T I
S P A R T E I N
N A P R E S T I
P R E S I T A N
S R P E T I N A
R A S T O P I N E
S A N P I E T R O
P A R T E N I O S
P O S T E R I N A
O P I S T E N A R
P E T R O S A N I
S T E N O P I R A
P O S T I R A N K E
P I T O R E S K A N
P R A S K O T I N E
E K I P I R A N O S T
E K S P O N I R A T I
P I K E T I R A N O S T
I N S P E K T O R A T I
S T I P E N D I T O R K A
P E N T A K O R D I S T I
T I T A N P E R O K S I D
P R E D A K T I V N O S T I
P R E D I K A T I V N O S T
Nacionalsocijalistička ilegalna čečensko-gorska organizacija

**Nacionalsocijalistička ilegalna čečeno-gorska organizacija** () je izraz koji se u njemačkim izvorima koristi za tajnu organizaciju, odnosno paravojne formacije čečenskih nacionalista koje su 1941. i 1942. godine za vrijeme Drugog svjetskog rata pod vodstvom Mairbeka Šeripova djelovale u južnom dijelu Čečenije nastojeći, uz pomoć nacističke Njemačke svrgnuti sovjetsku vlast i uspostaviti pro-osovinsku čečensku državu. Šeripov, mlađi brat istaknutog boljševičkog vođe i heroja građanskog rata Aslana Šeripova, je organizaciju počeo stvarati nakon početka operacije Barbarosa, uvjeren u skoru propast sovjetskog režima. Prve kontakte sa Nijemcima je ostvario u novembru 1941. godine, nakon čega su on i njegovi sljedbenici počeli dobivati padobranske pošiljke sa oružjem, eksplozivom i opremom. Šeripov i njegova organizacija, koja se, prema različitim izvorima i u različitim vremenskim periodima originalno zvala "Društvo za spas planinaca", "Savez oslobođenih planinaca" i "Čečensko-inguški savez gorskih nacionalista", svoje je najvažnije uporište imala u selima Šatoj i Itum-Kale. Njene su aktivnosti, koje su koincidrale sa ustankom Hasana Israilova bile dovoljno ozbiljne da sovjetski NKVD u svrhu neutralizacije Šeripova angažira motoriziranu pukovniju. Njemački Abwehr je za vrijeme velike ofenzive na Kavkaz ljeti 1942. godine na Kavkaz postao misiju koja je uspjela stupiti u kontakt sa Israilovljevim sljedbenicima i njegovom Zasebnom partijom kavkaske braće (OPKB), ali nije imala uspjeha sa Šeripovom i njegovim ljudima, odnosno efikasno koordinirala njihove aktivnosti sa aktivnostima Israilova i njemačkih snaga na frontu. Šeripov je 7. novembra 1942. poginuo u okršaju sa trupama NKVD-a (a prema nekim izvorima ubijen po nalogu Israilova koji ga je smatrao suparnikom). Poraz Nijemaca kod Staljingrada je sljedeće godine doveo do povlačenja njemačkih trupa sa Kavkaza; njih je pratio manji broj Šeripovljevih pristaša koje je Njemačka, slično kao i kod OKBP, do kraja rata koristila u propagadne svrhe.

## Povezano
*Operacija Šamil

## Literatura
*ГАРФ. Ф. Р.-9478. Оп.1. Д.55. Л.314-315

## Vanjske veze
* Великая Отечественная война: кавказский фактор
* «Военная Литература»
Zasebna partija kavkaske braće

**Zasebna partija kavkaske braće** (, OPKB) je bila ilegalna organizacija koja je za vrijeme Drugog svjetskog rata okupljala antisovjetski i pro-njemački orijentirane kavkaske nacionaliste, pretežno Čečene i Inguše. Osnovao ju je 28. januara 1942. bivši sovjetski funkcionar i čečenski nacionalist Hasan Israilov na tajnom sastanku u Ordžonikidzeu (današnji Vladikavkaz u Sjevernoj Osetiji). Poticaj za stvaranje organizacije bila je njemačka invazija SSSR, koja je izglednim učinila kolaps sovjetske vlasti, odnosno njemačku podršku ustanku koji je pod Israilovljevim vodstvom izbio, odnosno u manjem intenzitetu već trajao dvije godine. Kako bi osigurao podršku svojih saveznika, Israilov je formalno prihvatio njihovu nacionalsocijalističku ideologiju, odnosno promijenio ime organizacije u **Nacionalsocijalistička partija sjevernokavkaske braće** (). Kada je u ljeto 1942. došle do velike njemačke ofenzive na Kavkaz, pristaše OBKP su njemačkim trupama nastojale pružiti pomoć. Tim aktivnostima je, međutim, ozbiljnu poteškoću predstavljao nedostatak koordinacije među ustaničkim grupama (koje su, prema nekim navodima, brojale oko 5000 ljudi), a posebno sa Mairbekom Šeripovom i njegovom Nacionalsocijalističkom ilegalnom čečeno-gorskom organizacijom. Veliki napor jedinica sovjetskog NKVD da pobunu zatru u početku, ali i poraz Nijemaca kod Staljingrada i njihovo povlačenje sa Kavkaza te sovjetske ponude o amnestiji su dovele do postepenog gašenja ustanka. Dio pripadnika OPKB se uspio povući zajedno sa Nijemcima na zapad, te je do kraja rata služio Nijemcima u propagandne svrhe; tada je OBKP pod njemačkim pokroviteljstvom izdavala novine *Gasawat*.

## Povezano
* Operacija Šamil
* Konfederacija gorskih naroda Kavkaza

## Vanjske veze
* «Кавказские орлы» Третьего рейха
Konfederacija gorskih naroda Kavkaza

**Konfederacija gorskih naroda Kavkaza** (, KGNK) je bio savez, odnosno krovna organizacija kavkaskih nacionalističkih organizacija i njihovih paravojnih formacija koji je djelovao na području Sjevernog Kavkaza, odnosno dijelovima današnje Rusije i Gruzije pred raspad SSSR i u prvim godinama postsovjetskog perioda. Osnovan je u augustu 1989. u vrijeme doba Glasnosti u Suhumiju u tadašnjoj Abhaziji koja je tada bila u sastavu sovjetske Gruzije. Kada je u novembru 1990. proces dezintegracije SSSR već uznapredovao, na drugom Kongresu održanom u Naljčiku se proglasila nezavisnom državom sa vlastitim parlamentom i oružanim snagama, odnosno glavnim gradom Suhumije, odnosno državnopravnim nasljednikom Gorske Republike, kratkotrajne kavkaske države osnovane u ruskom građanskom ratu. Godine 1991. su određeni interes za pristupanje projektu izrazili gruzijski nacionalistički predsjednik Zvijad Gamshurdija i čečenski separatistički vođa Džohar Dudajev, a što je kasnije prilično zabrinulo rusku vladu na čelu sa Borisom Jeljcinom; gruzijska podrška je, međutim, nestala kada je krajem godine u puču Gamsahurdiju smijenio Eduard Ševarnadze. Jeljcinova vlada je tokom sljedeće dvije godine pružati podršku KGNK odnosno koristiti njen separatizam i iredentizam (koji se odrazio kroz Prvi južnoosetijski rat) kao sredstvo diplomatskog pritiska na Gruziju. Vrhunac takve politike se zbio godine 1992. kada je u Groznom, glavnom gradu de facto nezavisne Čečenske Republike Ičkerije održan kongres Parlamenta KGNK na kome je odlučeno da se pruži abhaškim separatistima u ratu protiv Gruzije; Parlament je organizirao dobrovoljačke odrede koji su brojali oko 1500 ljudi, uglavnom Čečena, a čiji je komandant postao Šamil Basajev. Oni su imali važnu ulogu u ratu koji je sljedeće godine završio abhaškom pobjedom, odnosno de facto secesijom najvećeg dijela Abhazije. Organizacija se, međutim, već sljedeće godine raspala kada je izbijanje rata između Čečenije i Rusije dovelo do nepremostivih podjela na pro-rusku i pro-čečensku frakciju. Potonja je, međutim, marginalizirana kada su u Kabardino-Balkariji, rodnom kraju vođe KGNK Muse Šanibova, na vlast došli pristaše Jeljcina i Moskve. Šanibov je godine 1996. prisiljen napustiti mjesto vođe KGNK koju je preuzeo Jusup Salambekov. Njegovo ubistvo u Moskvi 27. jula 2000. je dovelo do de facto nestanka organizacije.

## Vanjske veze
* Российская Академия Наук. Документы 1990—1991 года: Декларация «О конфедерации союза горских народов Кавказа»
* Договор о Конфедеративном Союзе горских народов Кавказа 
* Положение о руководящих органах Конфедерации горских народов Кавказа
Universidade do Estado de Minas Gerais

**Universidade do Estado de Minas Gerais** je univerzitet u gradu Belo Horizonte u brazilskoj saveznoj državi Minas Gerais. 

Univerzitet je osnovan 1989. godine i danas ga pohađa oko 23.000 studenata.

## Vanjske veze

* UEFS  (portugalski jezik)
I miserabili

***I miserabili*** () je italijanski crno-bijeli igrani film snimljen 1948. u režiji Riccarda Frede. Predstavlja adaptaciju znamenitog romana *[[Jadnici]]* Victora Hugoa. Radnja je smještena u Francusku u prvoj polovici 19. vijeka, a protagonist, čiji lik tumači Gino Cervi, je Jean Valjean, odbjegli robijaš koji pokušava ostvariti novi život dok ga progoni policajac po imenu Javert (čiji lik tumači Hans Hinrich). Distribuiran je u dva dijela po sat i pol vremena. Karakterističan je po značajnim promjenama radnje u odnosu na Hugoov predložak. Današnjim je historičarima važan zbog toga što je u njemu nastupio Marcello Mastroianni u jednoj od svojih ranih uloga, tumačeći lik revolucionara na pariškim barikadama.

## Vanjske veze
*
Warren Clarke

**Warren Alan James Clarke** (26. april 1947 - 12. novembar 2014) bio je engleski filmski i televizijski glumac, poznat po nizu karakternih uloga, ali i kao jedan od dvojice naslovnih protagonista popularne kriminalističke TV-serije *[[Dalziel and Pascoe (TV serija)|Dalziel and Pascoe]]*. 

## Vanjske veze
*